Σαν-νάκτζι (Βίντεο)
*Το **σαν-νάκτζι*** (San-nakji, 산낙지 ) είναι είδος ωμού φαγητού, που φτιάχνεται με χταπόδι με μακριά πλοκάμια (*Octopus minor*), ένα μικρό είδος χταποδιού, που ονομάζεται *νάκτζι* (*nakji)* στα κορεατικά και μερικές φορές μεταφράζεται ως "μωρό χταπόδι" λόγω του σχετικά μικρού μεγέθους του σε σύγκριση με το γιγάντιο χταπόδι (*Enteroctopus* *dofleini*).  Τα χταπόδια σκοτώνονται συνήθως πριν κοπούν σε μικρά κομμάτια και σερβιριστούν. Όμως η δραστηριότητα των νεύρων στα πλοκάμια του χταποδιού κάνει τα κομμάτια να κινούνται μεταθανάτια στο πιάτο κατά το σερβίρισμα.    Το εξαιρετικά πολύπλοκο νευρικό σύστημα του χταποδιού, με τα δύο τρίτα των νευρώνων του να εντοπίζονται στις νευρικές χορδές των πλοκαμιών του, επιτρέπει στο χταπόδι να δείξει μια ποικιλία αντανακλαστικών ενεργειών, που επιμένουν ακόμη και όταν δεν δέχονται εντολές από τον εγκέφαλο.   Λιγότερο συχνά, ένα ζωντανό χταπόδι τρώγεται ολόκληρο.  Το πιάτο ραντίζεται με σησαμέλαιο και καβουρντισμένο σουσάμι.

Κίνδυνοι κατά τη διάρκεια του φαγητού
-------------------------------------

Επειδή οι βεντούζες στα κομμάτια των πλοκαμιών εξακολουθούν να είναι ενεργές, όταν σερβίρεται το πιάτο, θα πρέπει να δίνεται ιδιαίτερη προσοχή, όταν τρώτε σαν-νάκτζι. Οι ενεργές βεντούζες μπορεί να κολλήσουν στο στόμα ή στο λαιμό, όταν προσπαθήσει κάποιος να καταπιεί αυτά τα κομμάτια του χταποδιού.  Αυτό μπορεί επίσης να προκαλέσει κίνδυνο πνιγμού σε μερικούς ανθρώπους, ιδιαίτερα εάν είναι μεθυσμένοι. Έχουν αναφερθεί αρκετά περιστατικά πνιγμού εξαιτίας του *σαν-νάκτζι*, όπως ένα περιστατικό το 2008 στο Γκουάνγκτζου. Υπολογίζεται ότι έξι άτομα πεθαίνουν κάθε χρόνο στον κόσμο από την κατανάλωση αυτού του φαγητού.

Γλωσσικές διαφορές
------------------

Τα λεξιλόγια στη Βόρειο και Νότιο Κορέα διαφέρουν για *το νάκτζι*: Οι Νοτιοκορεάτες αποκαλούν ως νάκτζι *το Octopus minor*, ένα μικρό είδος χταποδιού (συχνά μεταφράζεται λάθος ως "μωρό χταπόδι"), ενώ οι Βορειοκορεάτες αποκαλούν ένα καλαμάρι ως *νάκτζι.*

Επικράτηση
----------

*Το σαν-νάκτζι* σερβίρεται σε κορεάτικα εστιατόρια, που σερβίρουν ωμό ψάρι σε φέτες, αλλά μπορεί επίσης να το βρείτε σε μπαρ ως σνακ, για να συνοδεύσετε αλκοολούχα ποτά, όπως το soju.

Παραπομπές
----------

1. ↑  «san-nakji» 산낙지. *Standard Korean Language Dictionary* (στα Κορεατικά). National Institute of Korean Language. Αρχειοθετήθηκε από το πρωτότυπο στις 3 Σεπτεμβρίου 2017. Ανακτήθηκε στις 22 Φεβρουαρίου 2017.
2. ↑  Rosen, Daniel Edward (4 May 2010). «Korean restaurant's live Octopus dish has animal rights activists squirming». *New York Daily News*.. Ανακτήθηκε στις 3 June 2017.
3. ↑  Han, Jane (14 May 2010). «Clash of culture? Sannakji angers US animal activists». *The Korea Times*.. Ανακτήθηκε στις 4 June 2017.
4. ↑  Compton, Natalie B. (17 June 2016). «Eating a Live Octopus Wasn't Nearly as Difficult As It Sounds». *Munchies* (VICE).. Ανακτήθηκε στις 4 June 2017.
5. ↑  Hochner, B. (2012). «An Embodied View of Octopus Neurobiology». *Current Biology* **22** (20): R887–R892. doi:10.1016/j.cub.2012.09.001. PMID 23098601.
6. ↑  Yekutieli, Y.; Sagiv-Zohar, R.; Aharonov, R.; Engel, Y.; Hochner, B.; Flash, T. (2005). «Dynamic model of the octopus arm. I. Biomechanics of the octopus reaching movement». *J. Neurophysiol.* **94** (2): 1443–58. doi:10.1152/jn.00684.2004. PMID 15829594. .
7. ↑   *Eating Live Octopus*, ανακτήθηκε στις 2018-01-13
8. ↑  Warwick, Joe (30 January 2015). «The truth about Noma's live prawn dish». *The Guardian*.. Ανακτήθηκε στις 3 June 2017.
9. ↑  «Eight controversial foods from around the world». *The Times of India*.
10. ↑  Yonhap News 2008-01-21 광주서 산낙지 먹다 기도막힌 사고 잇따라
11. ↑  «7 of the World's Most Dangerous Foods». *Australian Institute of Food Safety* (στα Αγγλικά). Ανακτήθηκε στις 3 Δεκεμβρίου 2022.
12. ↑  «17 Most Dangerous Foods in the World». *www.finedininglovers.com* (στα Αγγλικά). Ανακτήθηκε στις 3 Δεκεμβρίου 2022.
13. ↑  «Sannakji (산낙지) | 한국 음식». *sites.gsu.edu*. Ανακτήθηκε στις 3 Δεκεμβρίου 2022.